cyanic-selkie/wikianc huggingface dataset:
Black Widow (vuoden 2021 elokuva)
Juoni
Vostokoff ja Romanoff olivat kuitenkin ennen sotilaiden hyökkäystä naamioineet itsensä vaihtaakseen paikkoja. Toimistossaan Dreykov paljastaa Romanoffille, että Urakoitsija oli oikeasti räjähdyksestä hengissä selvinnyt mutta arvet kasvoihinsa saanut Antonia. Vostokoff vapauttaa Shostakovin, joka vapauttaa leikkaussalissa pidetyn Belovan ja taistelee hetken myös Antoniaa vastaan, kunnes lukitsee tämän selliin. Dreykov oli suojannut itsensä ja tukikohdan tietojärjetelmän asentamalla jokaiseen Mustaan Leskeen feromonilukon, joten Natasha murtaa nenänsä katkaistakseen hermonsa ja murtaakseen oman feromonilukkonsa. Vostokoffin räjäytettyä tukikohdan moottorit, Dreykov pakenee ja usuttaa muut Lesket Romanoffin kimppuun.
Belova käyttää vasta-ainetta vapauttaakseen nämä aivopesusta ja Romanoff kopioi tiedot muiden Leskien sijainneista ympäri maailmaa ennen kuin vapauttaa Antonian sellistä. Paon aikana Belova tappaa Dreykovin räjäyttämällä tämän helikopterin. Romanoff ja Antonia käyvät ilmassa pitkän taistelun, kunnes maan pinnalla onnistuu käyttämään toisen jäljellä olevista vasta-aineampulleista Antoniaan. Rossin sotilaiden lähestyessä aluetta, Romanoff hyvästelee Belovan, Shostakovin ja Vostokoffin, ja antaa näille viimeisen ampullin, jotta vasta-ainetta valmistaa lisää muiden Leskien vapauttamiseksi. Vapautuneet Lesket ja Antonia puolestaan lähtevät aloittamaan uuden elämän. Kaksi viikkoa myöhemmin, hiuksensa leikauttanut ja vaaleiksi värjännyt Romanoff tapaa Masonin ja saa tältä quinjetin, jolla lähtee vapauttamaan Lautalle vangittuja Kostajien jäseniä.
Kehitys
Helmikuussa 2009 Emily Blunt osallistui Marvelin kanssa Mustan Lesken näyttelemisestä elokuvassa Iron Man 2, vaikka ei kyennyt ottamaan roolia vastaan, koska oli kiinnitettynä Gulliverin matkoihin. Seuraavan kuukauden aikana Scarlett Johansson valittiin näyttelemään Natasha Romanoffia / Mustaa Leskeä, sopimuksella, johon kuului mahdollisuus jatkaa roolissa muissa Marvel-elokuvissa. Syyskuussa 2010, mainostaessaan Iron Man 2:n kotimediajulkaisua, Marvel Studiosin johtaja Kevin Feige ilmoitti keskustelleensa Johanssonin kanssa Mustan Lesken omasta elokuvasta, mutta Marvel oli keskittynyt The Avengersin (2012) toteuttamiseen. Johansson palasi rooliinssa The Avengersissä, ja sen jälkeen myös elokuvissa Captain America: The Return of the First Avenger (2014), Avengers: Age of Ultron (2015), Captain America: Civil War (2016), Avengers: Infinity War (2018) ja Avengers: Endgame (2019). Age of Ultronin ensi-illan jälkeen Johansson paljasti, että monet hänen sopimuksensa elokuvat olivat säädelty jo allekirjoittamisesta asti sopimaan ”hahmon vaatimuksiin”, koska Marvel ei odottanut yleisön ”mahtavaa reaktiota” hahmoa ja Johanssonin roolisuoritusta kohtaan.
Availles-Thouarsais
Availles-Thouarsais on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Thouarsin kaupungin kaakkoispuolella. Kunnan pinta-ala on 10,8 neliökilometriä ja siellä on arviolta 196 asukasta (vuonna 2016).
Black Widow (vuoden 2021 elokuva)
Kehitys
Helmikuussa 2014 Feige kertoi, että tutkittuaan Mustan Lesken menneisyyttä Age of Ultronissa hän haluaisi tutkia sitä lisää sooloelokuvassa, jonka kehitystyö oli jo alkanut, kun Nicole Perlman, toinen Guardians of the Galaxyn (2014) käsikirjoittajista, oli tehnyt ”hyvin syvällisen” tarinaluonnostelman. Huhtikuussa Johansson ilmaisi halunsa näytellä pääosassa Musta Leski -elokuvassa ja sanoi sen olevan, jota mitä myös fanit vaativat. Heinäkuussa Hayter ilmaisi kiinnostuksensa osallistua projektin elvyttämiseen, ja seuraavan kuukauden aikana Neil Marshall totesi, että ”haluaisi tehdä Musta Leski -elokuvan” ja sanoi tuntevansa hahmon olleen ”hyvin mielenkiintoinen, [koska] hänellä ei ollut supervoimia vaan vain epätavallisia kykyjä, ja maailma, josta hän tuli, eli hän on entinen KGB:n salamurhaaja, on minusta hyvin mielenkiintoinen.” Huhtikuussa 2015 Johansson puhui tarkemmin Mustan Lesken sooloelokuvan mahdollisuudesta, nähden potentiaalia tutkia erilaisia ”kerroksia” hänestä, joita tähän asti oli elokuvissa tutkittu, mutta totesi myös, että ”juuri nyt luulen hahmon olevan käytetty hyvin tässä osassa universumia”. Mainostaessaan Captain America: Civil Waria seuraavan vuoden huhtikuussa, Feige huomautti, että aiemmin julkistetun julkaisuaikataulun, mahdollinen Black Widow -elokuva joutuisi odottamaan ensi-iltaansa neljä tai viisi vuotta. Hän lisäsi, että Marvel oli ”luovasti ja tunteellisesti” sitoutunut Black Widow -elokuvan toteuttamiseen.
Heinäkuussa 2016 Joss Whedon, The Avengersin ja Avengers: Age of Ultronin ohjaaja, totesi, että olisi avoin Black Widow’n ohjaamiselle, lisäten, että hän tekisi siitä ”vakoilutrillerin. Kuin hyvällä tavalla vainoharhaisen ’John le Carré säröillä’ -tyylisen jutun." Lokakuussa Johansson puhui mahdollisesta esiosaelokuvasta, sanoen, ”voit tuoda sen takaisin Venäjälle. Voisit tutkia Leski-ohjelmaa. On kaikenlaisia asioita mitä sillä voisi tehdä.” Hän kuitenkin varoitti, ettei haluaisi ”pukeutua tiukkaan kissapukuun” enää kovin kauaa. Seuraavan helmikuun aikana Johansson sanoi, että omistautuisi tekemään mistä tahansa mahdollisesta Musta Leski -elokuvasta ”hämmästyttävän. Sen täytyisi olla paras versio elokuvasta mitä voisi olla. Muuten en ikinä tekisi sitä ... [sen] täytyisi olla omanlainen ja oman tyylisensä ja oma tarinansa." Kehitystyön valmistuttua ja Musta Leski -elokuvan saaman kannatuksen myötä, Marvel päätti, että ”paras hetki edetä projektin kohdalla” olisi MCU:n ”viimeisimmän vaiheen” alussa vuonna 2020.
Availles-Thouarsais
Kunnan läpi kulkee Loiren sivujoki Thouet.
Black Widow (vuoden 2021 elokuva)
Kehitys
thumb|upright|left|Ohjaaja [[Cate Shortland vuoden 2019 San Diego Comic-Con Internationalissa.]] Lokakuussa 2017 Feige ja Johansson keskustelivat mahdollisen sooloelokuvan suunnasta ennen kuin Marvel alkoi keskustella lukuisten käsikirjoittajien, mukaan lukien Jac Schaefferin, kanssa projektin toteuttamisesta. Schaeffer tapasi Feigen uudelleen joulukuussa ja palkattiin tekemään käsikirjoitus vuoden 2017 lopulla. Schaeffer ja Johansson alkoivat keskustella elokuvan ohjausasioista helmikuussa 2018. Marvel alkoi keskustella useiden naispuolisten ohjaajien kanssa projektin ohjaamisesta, osana suurten elokuvastudioiden tavoitetta palkata enemmän naispuolisia ohjaajia elokuvasarjoihin. Huhtikuun lopussa studio oli projektia varten tavannut yli 65 ohjaajaa ”erittäin perusteellisen” haun aikana, mukaan lukien Deniz Gamze Ergüvenin, Chloé Zhaon—joka valittiin myöhemmin Eternalsin (2021) ohjaajaksi—, Amma Asanten, ja Lynn Sheltonin. Seuraavien kuukauden aikana ohjaajaehdokkaiden määrä väheni 49 ohjaajaan, Cate Shortlandin, Asanten ja Maggie Bettsin tavatessa Feigen ja Johanssonin kesäkuun aikana. Mélanie Laurent ja Kimberly Peirce tuotiin myös mukaan viimeisiin keskusteluihin. Johansson itse tuki Shortlandia, koska oli tämän edellisen naisvetoisen elokuvan, Loren (2012), fani, ja seuraavan kuukauden aikana Shortland palkattiin Black Widow’n ohjaajaksi.
The Hollywood Reporter raportoi lokakuussa 2018, että Johansson saisi elokuvasta 15 miljoonan esiintymispalkkion, joka olisi lisäys ”alahaisesta seitsemännumeroisesta palkasta”, jonka hän oli tienannut esiintymisestään The Avengersissä. 15 miljoonan palkkio oli samansuuruinen kuin mitä Chris Evans ja Chris Hemsworth kumpikin tienasivat Captain America: Civil Warista, Thor: Ragnarökistä, Avengers: Infinity Warista ja Avengers: Endgamestä. Vaikka The Hollywood Reporter väitti vahvistaneensa tiedon ”lukuisista tiedonlähteistä”, Marvel Studios kiisti lukujen täsmällisyyden ja väitti, ettei se ”ikinä paljasta palkkoja tai sopimusehtoja”.
Esituotanto
thumb|Feige, Shortland ja Black Widow’n näyttelijät vuoden 2019 San Diego Comic-Con Internationalissa. Helmikuussa 2019 Ned Benson palkattiin tekemään käsikirjoitus uudelleen, ja Feige kiisti huhut, että studio aikoisi tehdä elokuvasta R-ikärajoitetun (Suomessa 16). Seuraavan kuukauden aikana Florence Pugh osallistui neuvotteluihin näyttelemään vakoojaa, joka olisi Romanoffin ”moraalinen vastakohta”. Marvel oli harkinnut Pughia rooliin jo vuoden 2018 lopusta asti, mutta alkoi harkita vuoden 2019 alussa myös muita näyttelijöitä, kuten Saoirse Ronania. Studio palasi kuitenkin takaisin keskusteluihin Pugh’n kanssa, tämän saatua kriitikoilta positiivisen vastaanoton roolistaan elokuvassa Fighting with My Family (2019). Huhtikuussa 2019 Pugh’n vahvistettiin liittyneen näyttelijäkaartiin David Harbourin, Rachel Weiszin ja O-T Fagbenlen ohella.
Kuvaukset
Kuvaukset alkoivat Norjassa 28. toukokuuta 2019 ja siirtyivät Pinewood Studiosin tiloihin kesäkuun alussa. Myöhemmin kesäkuun aikana Ray Winstone liittyi elokuvan näyttelijäkaartiin. Elokuva julkistettiin virallisesti heinäkuussa 2019 San Diego Comic-Con Internationalissa ja elokuvan ensi-illan paljastettiin olevan 1. toukokuuta 2020. Lisäksi paljastettiin elokuvan muiden näyttelijöiden roolit: Pugh näyttelee nuoremman sukupolven Mustaa Leskeä Yelena Belovaa, Harbour Alexei Shostakovia / Punavartijaa, Fagbenle Romanoffin entistä S.H.I.E.L.D.-kollegaa Rick Masonia ja Weisz Melina Vostokoffia. Samalla paljastettiin konseptikuvia Urakoitsijasta, jonka vahvistettiin olevan elokuvan pääroisto. Elokuussa Olivier Richters paljasti näyttelevänsä elokuvassa. Lisäksi William Hurtin raportoitiin tekevän pieni esiintyminen aiemmissa MCU-elokuvissa tutussa roolissaan Thaddeus Rossina. Kuvausten päättäjäisiä vietettiin syyskuun lopussa, ennen kuin tuotanto siirtyi syyskuun 30. päivän viikoksi Maconiin, Georgiaan. Maconin rautatieasemalla ja muut kaupungissa kuvatut kohtaukset sijoittuvat elokuvassa Albanyyn, New Yorkin osavaltioon. Kuvaukset sijoittuivat myös Atlantaan, Budapestiin ja Marokkoon. Tuotanto päättyi lokakuun alussa.
Jälkituotanto
Tammikuussa 2020, elokuvasta julkaistu erikoistraileri paljasti, että Eric Pearson oli kreditoitu elokuvan käsikirjoittajaksi ja Schaeffer ja Benson mainitaan elokuvan tarinan tekijöiksi. Colliderin Jeff Sneider huomautti, että erikoistrailerin lopussa ei kerrottu elokuvan kuvaajaa. Hän paljasti Gabriel Beristainin kuvanneen elokuvan, vaikka aiempien raporttien mukaan Rob Hardy olisi toiminut siinä tehtävässä. Sneider jatkoi, että Hardy olikin alun perin kiinnitetty kuvaajaksi, mutta eronnut projektista ennen kuvausten alkua. Koska Marvel ei ollut vielä vahvistanut Beristania kuvaajaksi, Sneider epäili syyksi mahdollisia sopimusesteitä, mutta uskoi, että Berstain tultaisiin aikanaan kreditoimaan elokuvan markkinointimateriaalissa lähempänä elokuvan ensi-iltaa. Maaliskuussa 2020 Variety raportoi Ever Andersonin näyttelevän elokuvassa nuorta Natasha Romaoffia. Saman kuukauden aikana internetiin julkaistu Empire -lehden toukokuun 2020 numeron esikatselu paljasti Winstonen hahmon olevan kenraali Dreykov, Punaisen Huoneen toimintaa aikoinaan valvonutta Neuvostoliiton kenraalia, jonka nimi mainittiin aiemmin The Avengersissä.
Huhtikuussa 2021, Julia Louis-Dreyfusin tehtyä esiintyminen Valentina Allegra de Fontainen roolissa Marvel Studiosin Disney+-sarjassa The Falcon and the Winter Soldier (2021), Vanity Fairin Joanna Robinson raportoi, että Louis-Dreyfusin oli alun perin odotettu tekevän ensiesiintymisensä Black Widow’ssa ennen kuin se ensi-ilta viivästyi. Robinson ei vielä silloin ollut varma, pidettäisiinkö Louis-Dreyfusin kohtaukset yhä mukana elokuvassa, mutta spekuloi de Fontainen olevan se, joka värvää Ukonnuolten jäsenet, niin kuin Nick Fury aikoinaan alkoi värvätä Kostajien jäseniä Iron Manin (2008) lopussa. Seuraavan kuukauden aikana Shortland sanoi elokuvan valmistuneen jo yli vuosi ennen ensi-iltaa, eikä koronaviruspandemian aiheuttamista julkaisuviivästyksistä huolimatta elokuvaan tehty enää muutoksia.
Musiikki
Tammikuussa 2020 uutisoitiin, että Alexandre Desplat säveltäisi elokuvan ääniraidan. Maaliskuussa, elokuvan jälkituotannon aikana, Lorne Balfen ilmoitettiin korvaavan Desplat, minkä Desplat vahvisti toukokuussa 2020. Elokuvan alussa soi Think Up Angerin cover-versio kappaleesta ”Smells Like Teen Spirit”. Marvel Music ja Hollywood Records julkaisivat elokuvan soundtrackin 9. heinäkuuta 2021.
Julkaisu
Black Widow sai ensiesityksensä useissa faneille suunnatuissa näytöksissä Lontoossa, Los Angelesissa, Melbournessa ja New Yorkissa 29. kesäkuuta 2021, ja esitettiin myös Taorminan elokuvajuhlilla 3. heinäkuuta 2021. Teatteriensi-iltansa elokuva sai Suomessa 7. heinäkuuta 2021 ja Yhdysvalloissa 9. heinäkuuta 2021, jolloin se myös julkaistiin katsottavaksi Disney+-tilausvideopalveluun Premier Access -lisämaksulla. Aiemmin suunnitellut ensi-iltapäivämäärät olivat 1. toukokuuta 2020, 6. marraskuuta 2020 ja 7. toukokuuta 2021, mutta ensi-iltaa siirrettiin kolmesti koronaviruspandemian vuoksi.
Kun elokuvan 007 No Time to Die ensi-ilta siirrettiin huhtikuusta 2020 marraskuulle 2020 pandemian vuoksi ja kun monet Aasian elokuvateatterit suljettiin maaliskuussa 2020 samasta syystä, kommentoijat alkoivat spekuloida, siirtyisikö myös muiden suuren budjetin elokuvien, kuten Black Widow’n ensi-ilta. Deadline Hollywood raportoi huhuttavan, että Black Widow saisi Eternalsin ensi-iltapäivämäärän ja Eternals siirtyisi vuoteen 2021, mutta Disney vahvisti aikovansa yhä pitää Black Widow’n ensi-illan huhti-toukokuulla 2020 pandemiasta huolimatta. Kun viikkoa myöhemmin, elokuvan viimeinen traileri julkaistiin, Forbesin Scott Mendelson korosti, että trailerin olemassaolo ja siinä ilmoitettu ensi-iltapäivämäärä vahvistivat, että ensi-iltaa ei siirretä myöhemmäksi, minkä hän uskoi olevan ”looginen valinta tässä vaiheessa”, koska tunsi, ettei ollut todisteita siitä, että epidemia vaikuttaisi elokuvan tuottoon Yhdysvalloissa varsinkaan, jos elokuvalla oli ”jo ihanteellinen ensi-iltapäivämäärä”. Myöhemmin saman kuukauden aikana Disney kuitenkin lopulta ilmoitti siirtävänsä elokuvan ensi-iltaa.
Syyskuussa 2020 Deadline Hollywood raportoi Disneyn harkitsevan ensi-illan siirtyvän toisenkin kerran, Varietyn raportoidessa mahdolliseksi syyksi Warner Brosin elokuvan Tenet alhaiseksi jääneitä lipputuloja Yhdysvalloissa sekä Mulanin alhaiseksi jääneitä lipputuloja Kiinassa. Myöhemmin saman kuukauden aikana Disney siirsi Black Widow’n, Eternalsin sekä Shang-Chi and the Legend of the Ten Ringsin ensi-iltoja. Vielä helmikuussa 2021 Disneyn toimitusjohtaja Bob Chapek sanoi, että Black Widow pyritään edelleen julkaisemaan elokuvateattereihin, mutta että se riippuisi siitä kuinka moni ihminen suurissa kaupungeissa, kuten New Yorkissa ja Los Angelesissa, olisi halukas palaaman elokuvateattereihin. Varietyn mukaan Feige vastusti ajatusta Disney+:aan julkaisemista Premier Access -lisämaksulla samaan aikaan teatterijulkaisun kanssa. Maaliskuussa Disney kuitenkin siirsi elokuvan ensi-iltaa vielä kerran ja ilmoitti julkaisevansa sen Disney+: aan Premier Access -lisämaksulla samaan aikaan. Kareem Daniel, Disney Media and Entertainment Distributionin puheenjohtaja sanoi, että tämä ”joustava” julkaisutapa antaisi Disneyn ”keskittyä kuluttajien toiveisiin ja palvella katsojien muuttuvia mieltymyksiä”.
Johanssonin nostama oikeussyyte
Heinäkuussa Johansson haastoi The Walt Disney Companya Los Angelesin korkeimpaan piirioikeuteen, väittäen Disneyn rikkoneen sopimusehtoa, jonka mukaan elokuva olisi pitänyt julkaista vain teattereissa. Johansson väitti myös, että samanaikainen julkaisu sekä teattereissa että Disney+:ssa Premier Accessin kautta esti Disneyä maksamasta hänelle oikeutettua osuutta elokuvan tuloista. Disney vastasi tähän sanomalla syyteen olevan ”törkeää välimpitämättömyttä koronaviruspandemian maailmanlaajuisia vaikutuksia kohtaan”. Yhtiö väitti myös, että Disney+ Premier Access oli merkittävästi parantanut Johanssonin] mahdollisuuksia tienata enemmänkin kuin hänelle vähinäät luvatut 20 miljoonaa dollaria”.
Bryan Lourdin, Johanssonin agentin ja Creative Artists Agencyn (CAA) toisen puheenjohtajan, mielestä Disney on ”häpeämättömästi ja valheellisesti syyttänyt Johanssonia välipitämättömäksi koronaviruspandemiaa kohtaan” ja syytti yhtiötä ”taiteellisten ja taloudellisten yhteistyökumppaneiden” jättämisestä ilman suoratoistopalveluiden kautta ansaittuja tuottoja. Kevin Feige, sekä Disneyn entinen toimitusjohtaja Bob Iger ja SAG-AFTRA:n puheenjohtaja Gabrielle Carteris olivat häpeissään siitä miten Disney käsitteli tilannetta. Disneyn asianajaja Daniel Petrocelli kuvaili syytettä ”korkealla tasolla kaavailluksi suhdetoimintakamppanjaksi, jolla pyritään saavuttamaan asioita, jotka eivät pelkällä oikeuteen haastamisella ole mahdollisia”.
Elokuussa Disney pyrki siirtämään Johanssonin syytteen välimiesmenettelyyn, väittäen Black Widow’n tuottaneen pandemian aikana tehdyn julkaisutapansa kautta enemmän kuin muut MCU-elokuvat. Johanssonin asianajajan, John Berlinskin, mielestä Disney yritti välimiesmenettelyllä vain piilotella omia virheitään. Syyskuussa oikeussyyte saatiin soviteltua ehdoin, joita ei ole tuotu julkisuuteen.
Tulevaisuus
Pugh palasi rooliinsa Disney+-sarjassa Hawkeye (2021), elokuvan lopputekstien välissä näytetyn kohtauksessa johdattaessa sarjan tapahtumiin. Kesäkuussa 2021 Shortland ilmaisi kiinnostuksensa tehdä Black Widow’lle jatko-osa, mutta sanoi, että jos se tapahtuisi, se keskittyisi eri hahmoon, sillä nykypäivän MCU:ssa Romanoff on kuollut. Weisz kertoi olevansa kiinnostunut Vostokoffiin rooliin palaamisesta, mikäli hahmo omaksuisi sarjakuvista tutun Rautaneitsyt-identiteettinsä. Maaaliskuussa 2023, Above the Linen Jeff Sneider raportoi, että MCU:hun oli tekeillä elokuva nimeltä Thunderbolts (2024), jossa esiintyi useita aiemmista MCU-medioista tuttuja hahmoja. Sen käsikirjoitus kuitenkin tehtiin uudelleen, sillä ksäikirjoittaja Eric Pearsonin alkuperäinen käsikirjoitus keskeittyi liikaa Black Widow’n hahmoihin. Pugh, Harbour, Kurylenko sekä Louis-Drefuys palaavat elokuvassa näyttelemään Belovaa, Shostakovia, Urakoitsijaa ja de Fontainea.
Fireflies
Fireflies on Owl City -nimellä esiintyvän Adam Youngin kappale, joka julkaistiin singlenä projektin albumilta Ocean Eyes vuonna 2009. Kappale nousi ensimmäiselle sijalle 27 maan singlelistoilla. Vuoteen 2021 mennessä single oli ylittänyt platinalevyrajan seitsenkertaisesti Yhdysvalloissa.
Young on sekä kirjoittanut että tuottanut kappaleen. Hänen mukaansa kappaletta ovat inspiroineet unettomuus, uusi syntetisaattori ja Blink-182.
Camryn Manheim
Manheim syntyi Debra Frances Manheim -nimisenä Caldwellissa, New Jerseyssä, juutalaisperheeseen. Äiti Sylvia on opettaja ja isä Jerome Manheim on matematiikan professori.
Manheim työskenteli viittomakielen tulkkina sairaaloissa. Hän suoritti vuonna 1987 taideaineiden maisterintutkinnon New Yorkin yliopistossa. Hän voitti Emmy-palkinnon näyttelijäsuorituksestaan sarjassa Oikeus ja kohtuus. Vuonna 2005 hänet nimettiin Golden Globe -palkintoehdokkaaksi sivuosaroolista ja Emmy-ehdokkaaksi parhaasta sivuosaroolista minisarjassa Elvis.
Manheim on naisten ja homoseksuaalien oikeuksia ajava ihmisoikeusaktivisti. Hänellä on yksi lapsi.
Bože pravde
Bože pravde (Oikeuden Jumala) on Serbian kansallislaulu. Vuonna 1872 syntyneen laulun sanoittaja on Jovan Đorđević ja musiikin on säveltänyt Davorin Jenko. Bože Pravde oli Serbian kuningaskunnan kansallislauluna vuosina 1882–1918. Ensimmäisen maailmansodan jälkeen se oli yksi osa Serbien, Kroaattien ja Sloveenien eli myöhemmän Jugoslavian kuningaskunnan (1918-45) kolmiosaista kansallislaulukokonaisuutta (muut olivat Kroatian ja Slovenian kansallislaulut). Nykyään Serbian kansallislauluna on versio, jossa alkuperäiset viittaukset kuninkaaseen ja kuningaskuntaan on poistettu.
Bože pravde
{| align="center"
käännös suomeksi
{| align="center"
Tapani
Tapani on miehen etunimi. Se tulee kreikkalaisesta nimestä Στέφανος eli Stéphanos, joka merkitsee kruunattua. Kyseessä lienee käännös hepreankielisestä nimestä Cheliel, joka merkitsee Jumalan kruunaamaa. Nimen feminiininen muoto on monissa kielissä Stephanie.
Tapanin nimipäivä on 26. joulukuuta, toisena joulupäivänä eli tapaninpäivänä, joka on samalla Pyhän Stefanoksen muistopäivä.
Vuoden 2019 loppuun mennessä nimi Tapani on annettu Suomessa 159 189 miehelle sekä muutamalle naiselle. Tapsa on sekä Tapanin että Tapion lempinimi. Tämä kahtalaisuus ilmenee suomalaisista julkkiksistakin, sillä Tapsaksi kutsutaan sekä Tapani Kansaa että Tapio Rautavaaraa.
Tunnettuja Tapaneja
Stefanus-nimiset paavit luetellaan artikkelissa Stefanus.
Ariel Zeevi
Ariel Zeevi (, s. 16. tammikuuta 1977 Bnei Brak) on israelilainen judoka. Hän on olympia- ja MM-mitalisti sekä nelinkertainen Euroopan-mestari.
Zeevi on voittanut 100 kg:n painoluokan Euroopan-mestaruuden Pariisissa 2001, Düsseldorfissa 2003, Bukarestissa 2004 ja Tšeljabinskissa 2012. EM-hopeaa hän on saanut samassa sarjassa Rotterdamissa 2005 sekä pronssia Bratislavassa 1999, Belgradissa 2007, Lissabonissa 2008 ja Wienissä 2010. Lisäksi hän on ollut EM-kilpailuissa viides Mariborissa 2002, Tampereella 2006 ja Tbilisissä 2009 sekä seitsemäs Istanbulissa 2011.
Zeevi saavutti alle 20-vuotiaiden EM-kilpailujen 86 kg:n painoluokassa pronssia Lissabonissa 1994 ja kultaa Valladolidissa 1995. Hän on saavuttanut maailmancup- ja Continental Open -kilpailuissa yhdeksän turnausvoittoa, kolme kakkossijaa ja yhdeksän kolmossijaa sekä Masters-, Grand Prix - ja Grand Slam -kilpailuissa yhden voiton, yhden kakkossijan ja kaksi kolmossijaa. Hän on voittanut kaksitoista Israelin-mestaruutta.
Björn von Sydow
pienoiskuva|2012 Björn Gustaf von Sydow (s. 26. marraskuuta 1945) on ruotsalainen sosiaalidemokraattinen poliitikko.
Ura
Von Sydow on koulutukseltaan valtiotieteiden tohtori, joksi hän valmistui vuonna 1978 Linköpingin yliopistosta. Valmistumisensa jälkeen hän toimi muun muassa Solnan kunnallispolitiikassa ja Tukholman yliopiston yhteydessä toimivan Socialhögskolanin johtajana.
Von Sydow valittiin Ruotsin valtiopäiville ensimmäisen kerran syksyllä 1994 Tukholman läänin vaalipiiristä. Vuosina 1996–1997 von Sydow toimi lyhyen aikaa Göran Perssonin hallituksen kauppaministerinä ennen siirtymistä puolustusministeriksi vuonna 1997. Hänet on valittu jatkamaan parlamenttiedustajana vuosien 1998, 2002 ja 2006 vaaleissa ja vuoden 2002 valtiopäivävaalien jälkeen hänet valittiin valtiopäivien puhemieheksi. Hän seurasi tehtävässä Birgitta Dahlia, joka oli toiminut puhemiehenä vuodesta 1994 lähtien. Vuoden 2006 vaalien jälkeen, porvaripuolueiden saatua enemmistön valtiopäiville, von Sydow hävisi puhemiehen vaalin kokoomuslaiselle Per Westerbergille, joka oli toiminut aiemmin ensimmäisenä varapuhemiehenä.
Von Sydowilta on julkaistu muun muassa kirjat Kan vi lita på politikerna? (1978, väitöskirja), ''Vägen till enkammarriksdagen. Demokratisk författningspolitik i Sverige 1944–68 (1989), Att styra riket, regeringskansliet 1840–1990 (1990) ja Parlamentarismen i Sverige – Utveckling och utformning till 1945'' (1997).
Yksityiselämä
Björn von Sydow syntyi Solnassa Tukholman läänissä. Hänen äitinsä on Tullia von Sydow, joka on toiminut muun muassa Ruotsin valtiopäivien jäsenenä vuosina 1998–2002. Björn von Sydow on naimisissa Madeleine von Sydowin kanssa, jonka kanssa hänellä on neljä aikuista lasta, kolme poikaa ja yksi tytär.
Festival dei Due Mondi
thumb|200px|Santa Maria dell'Assuntan katedraali [[Spoletossa]] Festival dei Due Mondi ('Kahden maailman festivaali') on vuotuinen kesäisin Spoletossa Italiassa kesä-heinäkuun vaihteessa järjestettävä musiikki- ja oopperafestivaali. Festivaalin perusti säveltäjä Gian Carlo Menotti vuonna 1958. Festivaalilla esitetään musiikkia, oopperaa, tanssia, näytelmiä ja visuaalista taidetta sekä järjestetään luonnontieteitä käsitteleviä keskustelutilaisuuksia.
Koska Spoleto oli pieni kaupunki, jossa kiinteistöt ja palvelut olivat siihen aikaan edullisia ja koska paikkakunnalla on kaksi katettua teatteria, amfiteatteri ja muita esiintymistiloja, Menotti valitsi sen taidetapahtuman pitopaikaksi. Spoleto on melko lähellä Roomaa, ja sinne on hyvät rautatieyhteydet.
Tapahtumasta on kehittynyt yksi Italian merkittävimmistä kulttuuri-ilmiöistä. Kolmen viikon mittaisen tapahtuman aikana tarjolla on musiikkia, teatteria ja tanssiesityksiä. Jossakin vaiheessa sitä pidettiin merkittävänä siellä pidettyjen nykyveistotaiteen näyttelyiden ansiosta, mistä kertovat muun muassa siellä olevat Alexander Calderin teokset. Varojen puutteen vuoksi ja siksi että vastaavia festivaaleja järjestetään nykyisin ympäri Italiaa, Spoletossa pidettävä festivaali on menettänyt kansainvälistä merkitystään. Se on kuitenkin yhtä merkittävä kulttuuritapahtuma.
Sanat "Kaksi maailma" festivaalin nimessä tarkoittava, että se liittyy Charlestonissa Etelä-Carolinassa Yhdysvalloissa vuosittain touko-kesäkuussa järjestettävään sisarhankkeeseen Spoleton festivaaliin. Menottin suvun kanssa käytyjen kiistojen jälkeen yhdysvaltalainen Spoleton festivaali on nykyisin itsenäinen. Myös Australiassa järjestettiin lyhyen aikaa vastaava kolmas festivaali.
Turvetta ja timantteja
Juoni
Armas Hakkarainen aloittaa vesibisnekset Kuusniemellä ja ottaa kumppanikseen Ahti Kiisken. Yrityksen toimintaa varten Armas ostaa P. A. Turpeiselta palan maata. Maapalalta löytyy kimberliittiä, ja molemmat tahot (P. A. Turpeinen - Armas Hakkarainen) tekevät valtaukset. Lopulta Kylmälehto räjäyttää vahingossa Hakkaraisen vesilähteet dynamiitilla, ja maat siirtyvät Turpeiselle. Piiparinen voittaa lopuksi Kultainen Harmonikka -kilpailun.
DVD-julkaisu
Turvetta ja timantteja -sarja on julkaistu DVD:llä. Kaikki jaksot ovat samalla levyllä, eikä levy sisällä lisämateriaaleja.
Viisikulmioluku
right|thumb|300px|Visuaalinen esitys kuudesta ensimmäisestä viisikulmioluvusta.
Viisikulmioluku on positiivinen kokonaisluku, joka on muotoa, jossa n on positiivinen kokonaisluku. Esimerkiksi 12 on viisikulmioluku, koska
Viisikulmioluku saa nimensä siitä, että sen osoittamasta määrästä pisteitä voidaan muodostaa viisikulmion muotoinen kuvio. Viisikulmioluku on yksi monikulmioluvuista.
Kymmenen ensimmäistä viisikulmiolukua ovat 1, 5, 12, 22, 35, 51, 70, 92, 117 ja 145.
Viisikulmioluvuille on olemassa generoiva funktio
Jokainen n:s viisikulmioluku on 1/3 (3n−1):nnestä kolmioluvusta:
June Havoc
thumb|220px|June Havoc
June Havoc (8. marraskuuta 1912 – 28. maaliskuuta 2010) oli yhdysvaltalainen näyttelijä, jonka läpimurto oli Gladysin osa Broadway-musikaalin Pal Joey kantaesityksessä 1940. Pian hän sai rooleja elokuvissa, kuten Elia Kazanin Hiljaisessa sopimuksessa (1947). Hän esiintyi myös useissa tv-sarjoissa: Disneyland, The Erroll Flynn Theatre, Burken laki ja Robert Montgomery Presents.
Yksityiselämä
Ellen Evangeline Hovick syntyi 8. marraskuuta 1913 Vancouverissa, Kanadassa, Rose Thompson Hovickin ja John Olaf Hovickin nuorimpana tyttärenä. Hän oli naimisissa kolme kertaa: ensin Bobby Reedin kanssa 1920- ja 1930-luvulla, vuosina 1935–1942 Donald S. Gibbsin kanssa ja 1948–1959 William Spierin kanssa. Hänellä oli tytär April, joka kuoli vuonna 1998. Havocin sisar Gypsy Rose Lee oli myös näyttelijä. Havoc vetäytyi valkokankaalta 1990-luvulla.
Näyttelijättären omaelämäkerta Early Havoc ilmestyi vuonna 1959 ja jatko-osa More Havoc vuonna 1980. June Havocilla on kaksi tähteä Hollywoodin kunniakujalla Walk of Famella.
Osuuspääoma
Osuuspääoma tarkoittaa osuuskunnan kirjanpidossa sitä määrää, mikä osuuksien merkintähinnoista ja osuuspääoman korotuksista on osuuspääomaan merkitty.
Osuuspääoma on osuuskunnan sidottua omaa pääomaa. Se esitetään osuuskunnan taseessa.
Kansallisilla osuuskunnilla ei ole laissa määrätty osuuspääoman minimimäärää. Eurooppaosuuskunnilla osuuspääoman on oltava vähintään 30 000 euroa.
Osuuskunnalla voi olla myös osakepääoma, jos sillä on osakkeita.
Lisäosuuspääoma ja sijoitusosuuspääoma
Jos osuuskunta on antanut lisäosuuksia tai sijoitusosuuksia, osuuspääoma jakautuu taseessa seuraaviin alanimikkeisiin: Myös lisäosuudet ja sijoitusosuudet kuuluvat osuuskunnan sidottuun omaan pääomaan.
Irtisanotut osuudet
Irtisanottuja osuuksia vastaavat, vielä palauttamattomat osuusmaksut ovat osuuskuntaoikeudellisesti osa osuuspääomaa. Kirjanpidossa ne kuitenkin kuuluvat taseen vieraaseen pääomaan. Osuuspääoma esitetään taseessa bruttomääräisenä, mutta irtisanotut osuudet vähennetään sen alla erillisenä eränä esimerkiksi nimikkeellä Odotusajaksi vieraaseen pääomaan siirretyt irtisanotut osuusmaksut.
Brendon McNichol
Brendon McNichol on yhdysvaltalainen kitaristi. Hän soittaa usein myös lap steel -kitaraa. Brendon tunnetaan parhaiten entisenä Queens of the Stone Agen kitaristina, jossa hän oli vuosina 2000–2002. Muita hänen yhtyeitään ovat Masters of Reality ja Rattlebone.
Vuonna 1996 Brendon liittyi Masters of Realityyn, jonka johtohahmo oli Chris Goss. Brendon esiintyi heidän kanssaan kiertueilla ja live-albumilla How High On The Moon: Live At The Viper Room. Vuonna 2000 Joshua Homme tarvitsi toista kitaristia Queens of the Stone Agen kiertueelleen ja pyysi apua Chris Gossilta. Chris suositteli Brendonia. Brendon liittyi yhtyeeseen ja soitti keikoilla myös pianoa ja lap steel -kitaraa. Kiertueiden lisäksi hän oli mukana nauhoittamassa joitain Queens of the Stone Agen kappaleita studiossa. Brendon erosi Queens of the Stone Agesta hieman Songs for the Deaf -albumin nauhoitusten jälkeen. Nykyään Brendon työskentelee kitaroiden valmistajana.
Osuusmaksu
Osuusmaksu on osuuskunnan osuuden nimellisarvo. Osuusmaksun suuruus voidaan määrätä osuuskunnan säännöissä. Maksetut osuusmaksut kirjataan osuuspääomaan.
Osuusmaksu eli nimellisarvo voi olla sama kuin osuuden merkintähinta eli "ostohinta", mutta tämä ei ole välttämätöntä. Merkintähinta voi sisältää esimerkiksi erillisen liittymismaksun. Osuus voi olla myös nimellisarvoton. Silloin merkintähinta voidaan asettaa tarpeen mukaan muuttamatta sääntöjä.
Jokaisen osuuskunnan jäsenen on otettava yksi osuus. Osuuskunnan säännöissä voidaan määrätä velvollisuudesta ottaa useampia osuuksia.
Fosforesenssi
thumb|right|250px|Fosforoivaa ainetta tavallisessa valaistuksessa, UV-valossa ja pimeässä. Fosforesenssi (myös fosforenssi) on ilmiö, jossa fosforoiva aine absorboi sähkömagneettista säteilyä ja emittoi eli säteilee sitten viiveellä pienempienergistä säteilyä. Fosforoiva aine voidaan altistaa esimerkiksi näkyvälle valolle ja siirrettäessä pimeään se hehkuu valoa.
Osuusmaksu
Kun jäsenyys päättyy tai osuus muuten lakkaa, osuuskunta palauttaa siitä maksetun merkintähinnan joko kokonaan tai osittain. Palautettavasta määrästä voidaan säännöissä määrätä toisinkin.
Fosforesenssi
Fosforesenssi eroaa fluoresenssista siten, että atomit pysyvät pidempään virittyneinä. Toisin kuin fluoresenssissa, fosforoiva aine emittoi säteilyä jonkin aikaa vielä senkin jälkeen, kun atomin virittymisen aiheuttaja on poistettu.
Fosforesenssia ilmenee joillakin vesieliöillä ja sienillä.
Osuusmaksu
Osuusmaksu kirjanpidossa
Osuudesta maksettu merkintähinta merkitään osuuskunnan taseessa osuuspääoman korotukseksi, jollei sitä ole päätetty kirjata kokonaan tai osittain sijoitetun vapaan oman pääoman rahastoon (SVOP). Jos jäseneltä peritään liittymismaksu, jota ei jäsenen erotessa palauteta, liittymismaksu kirjataan vararahastoon.
Fosforesenssi
Fysikaalinen ilmiö
Fosforesenssissä atomiin osuva fotoni virittää sen. Atomin elektroni siirtyy korkeammalle viritystilalle. Viritystilan purkautuessa syntyy yksi tai useampi pienempienerginen fotoni. Loppuosa energiasta muuttuu lämmöksi. Emissiovaihe saattaa kestää jopa tunteja.
Osuusmaksu
Osuusmaksu kirjanpidossa
Kun jäsenyys päättyy ja osuus lakkaa, osuusmaksu palautetaan odotusajan jälkeen. Lähtökohtaisesti odotusaika on niin sanottu odotusvuosi. Irtisanotut mutta vielä palauttamattomat osuusmaksut esitetään taseessa siten, että osuuspääoman alakohtana esitetään vähennyserä esimerkiksi nimikkeellä Odotusajaksi vieraaseen pääomaan siirretyt irtisanotut osuusmaksut. Vastaava erä esitetään myös taseen vieraassa pääomassa.
Palautettava määrä ei välttämättä ole sama kuin aikanaan osuuspääomaan merkitty määrä. Jos palautettava määrä on osuuspääomaan merkittyä määrää suurempi, ylittävä osuus vähennetään ensisijaisesti ylijäämästä tai muusta vapaasta omasta pääomasta. Jos palautettava määrä on pienempi, erotus jätetään osuuspääomaan, ellei sitä tule sääntöjen mukaan merkitä SVOP-rahastoon.
Novion-Porcien
Novion-Porcien on kunta Pohjois-Ranskassa Ardennesin departementissa Grand Estin alueella. Se sijaitsee noin 11 kilometriä Rethelin kaupungista pohjoiseen.
Fosforesenssi
Fosforoivat aineet
Esimerkiksi "itsevalaisevissa" kellotauluissa on voitu käyttää europiumilla seostettua strontiumaluminaattia, joka on itsevalaisevista aineista kirkkainta.
Novion-Porcien
pienoiskuva|vasen|Sota- ja rauhamuseo Sota- ja rauhamuseo Le Musée Guerre et Paix pyrkii esittelemään Ardennien historiaa kolmen sodan aikana: Saksan–Ranskan sota vuonna 1870, ensimmäinen maailmansota vuosina 1914-1918 ja toinen maailmansota vuosina 1939-1945.
Berliinin ePrix
Berliinin ePrix on kaudesta 2014–2015 alkaen järjestetty Formula E -sarjan osakilpailu, jossa kilpaillaan sähköisillä formula-autoilla. Yhtä poikkeusta lukuun ottamatta kilpailu on aina ajettu Berliinissä suljetun Tempelhofin lentoaseman yhteyteen rakennetulla katuradalla.
Tempelhofin katuradan on suunnittelut Rodrigo Nunes.
Tempelhofin lentoaseman katurata
Tempelhofin lentoaseman katurata on ollut tapahtumapaikkana vuonna 2015 sekä vuodesta 2017 eteenpäin. Rataa on kuitenkin vuosien aikana useasti muutettu eri konfiguraatioihin ja samaa rataa on voitu ajaa myös kahteen eri suuntaan. Vuodesta 2021 on ajaettu 2355 metriä pitkää Tempelhofring versiota, jota voidaan ajaa myös vastakkaiseen suuntaan. Päivastaiseen suuntaan ajettavan konfiguraation nimi on NILREB.
Vuonna 2015 käytetty alkuperäinen konfiguraatio oli nimeltään Airport Circuit. Se oli 2469 metriä pitkä ja sisälsi 17 mutkaa. Vuonna 2017 siirryttiin ensimmäiseen Tempelhofring versioon, jossa oli 10 mutkaa ja se oli 2277 metriä pitkä. Seuraava vuonna rataa hieman muutettiin ja sen pituudeksi tuli 2250 metriä. Vuonna 2020 radalla ajettiin yhteensä kuusi ePrix -kilpailua koronaviruspandemian vuoksi. Tempelhofringillä ajettiin neljä kilpailua, joista kaksi myötäpäivää ja kaksi vastapäivään. Rataa muokattiin myös hieman ja sen pituudeksi tuli 2355 metriä. Näiden lisäksi luotiin Tempelhofer Park versio, jolla kilpailtiin myös kahdesti. Siinä oli 16 mutkaa ja pituutta 2505 metriä.
Radan pinta on lentoasemille tyypillistä betonia, mikä poikkeaa huomattavasti tavallisesta kilparadasta. Pinta koostuu betonilaatoista, mikä aiheuttaa jatkuvaa värinää autoon. Tavallisesta poikkeava pinta vaikuttaa myös renkaiden ja energian kulutukseen.
Berliinin katurata
Berliinin katurataa käytettiin vuoden 2016 kilpailussa, koska Tempelhofin lentoasema oli varattu Euroopan pakolaiskriisin hoitoon. Rata sijaitsi Mitten kaupunginosassa lähellä Alexanderplatzia. Maali ja lähtö sijaitsivat Karl-Marx-Alleella. Rata oli 2030 metriä pitkä ja siinä oli 11 mutkaa.
Hirvensalo-Kakskerta
Hirvensalo-Kakskerta on Turun kaupungin 2. suuralue. Siihen kuuluvat Hirvensalon, Satavan ja Kakskerran saaret sekä lisäksi joitain pienempiä saaria.
Suuralueen asukasluku on 10 411 (2014). Se on kuitenkin samaan aikaan myös Turun nopeimmin kasvava suuralue, sen väestö kasvaa vuosittain 1,45 %. Se on myös Turun nuorin suuralue, noin 25 % sen väestöstä on alle 15-vuotiaita, yli 65-vuotiaita on vain noin 8 %. Alueen väestöstä äidinkielenään suomea puhuu 91 %, ruotsia 6 % ja muita 3 % väestöstä.
Alueen kylät ovat peräisin entisen Kakskerran kunnan ajoilta: Artukka, Hännälä, Höyttinen, Kaivonen, Myllykylä, Naula, Ollila ja Penilä. Nykyisin kylien nimien sijasta käytetään yleisemmin kaupunginosien nimiä.
Kaupunginosat
Suuralue muodostuu 16 kaupunginosasta, joista kaikki paitsi Kakskerta ja Satava ovat Hirvensalon saarella.
Hermann Alexander Diels
thumb|180px|Hermann Alexander Diels
Hermann Alexander Diels (18. toukokuuta 1848 Biebrich bei Wiesbaden – 4. kesäkuuta 1922 Berliini-Dahlem) oli saksalainen filologi, klassisen kirjallisuuden ja antiikin filosofian tutkija. Diels opiskeli aluksi Berliinin yliopistossa ja myöhemmin Bonnin yliopistossa, josta väitteli vuonna 1870 Hermann Usenerin oppilaana. Hänen ystäviinsä kuului Ulrich von Wilamowitz-Moellendorff. Diels palasi Berliiniin vuonna 1877. Hänestä tuli Berliinin yliopiston professori vuonna 1886.
Diels tunnetaan ennen kaikkea esisokraattisilta filosofeilta säilyneiden tekstikatkelmien kokoelmasta Die Fragmente der Vorsokratiker (1903), joka on edelleen laajalti tutkijoiden käytössä. Diels popularisoi samalla termin ”esisokraatikko”, vaikkakin se oli esiintynyt jo George Groten teoksessa Plato and the Other Companions of Sokrates (1865).
Diels uudisti ja laajensi Die Fragmente der Vorsokratiker -teosta kolme kertaa, ja myöhemmin Walther Kranz julkaisi siitä viidennen uudistetun painoksen 1934–37 ja kuudennen 1952. Teoksen myöhemmät painokset ovat uusintapainoksia viimeksi mainitusta.
Fatmir Sejdiu
Fatmir Sejdiu (s. 23. lokakuuta 1951 Podujevën lähistöllä) on kosovolainen poliitikko, joka toimi maan presidenttinä vuosina 2006–2010.
Sejdiu opiskeli lakia Pristinan yliopistossa ja valmistui filosofian tohtoriksi. Hänellä oli siellä sittemmin lakitieteen ja politiikan professuurit. Hänestä tuli Kosovon albaanien LDK-puolueen pääsihteeri 1989. Hän johti puolueen parlamenttiryhmää. Parlamentti valitsi hänet 10. helmikuuta 2006 Kosovon presidentiksi edesmenneen Ibrahim Rugovan tilalle. Hän sai 80 ääntä 109:stä.
Sejdiu toimi Kosovon presidenttinä yli neljä vuotta. Hän erosi virastaan syyskuussa 2010. Kosovon perustuslakituomioistuin totesi, että Sejdiu rikkoi presidenttikaudellaan perustuslakia vastaan. Hän ei ollut eronnut LDK:n puoluejohtajan virasta, kun hänet oli valittu presidentiksi. Sejdiu luuli, ettei riko perustuslakia, sillä hän ei vastannut puoluejohtajan tehtävästä, vaan oli vain nimellisesti LDK:n johdossa.
Sejdiu asuu Pristinassa vaimonsa ja kolmen poikansa kanssa. Hän puhuu albaniaa, englantia ja ranskaa.
Milan Ercegan
Milan Ercegan (18. huhtikuuta 1916 – 11. tammikuuta 2011) oli jugoslavialainen painivaikuttaja, joka teki mittavan elämäntyön lajin parissa.
Ercegan toimi 16 vuoden ajan vuosina 1956-1972 kansainvälisen painiliiton FILA:n pääsihteerinä. Vuonna 1972 hänet valittiin ranskalaisen Roger Coulonin seuraajaksi FILA:n puheenjohtajaksi, missä toimessa hän työskenteli 30 vuotta. Erceganin avustuksella järjestettiin ensimmäisen kerran vuonna 1973 painin maailmancup. Hänen puheenjohtajakaudellaan FILA:n 40 000 Sveitsin frangin velka muuttui 15 miljoonan ylijäämäksi. Ercegan toimi aktiivisesti naispainin kehittäjänä, ja painityyli teki ensiesiintymisensä olympialajina Ateenassa 2004. Hänen esityksestään alettiin järjestää juniorien maailmanmestaruuskilpailuja ja kadettien maanosakohtaisia mestaruuskilpailuja. Painin historiaa käsitteleviä kirjoja Ercegan julkaisi yhteistyössä bulgarialaisen Raiko Petrovin kanssa kolme kappaletta. Hän oli myös mukana käynnistämässä painivalmentajien koulutustoimintaa ja suunnitelmaa, jossa kehitysmaihin lähetettiin painitarvikkeita.
Ercegan jäi eläkkeelle FILA:n puheenjohtajan virasta vuonna 2002, jolloin hän oli 86-vuotias. Hänen seuraajakseen valittiin sveitsiläinen Raphaël Martinetti. Ercegan nimettiin ensimmäisten joukossa vuonna 2003 FILA:n kunniagalleriaan. Hän kuoli 94-vuotiaana vuonna 2011.
Eurajoen lukio
Eurajoen lukio on Eurajoen kunnassa sijaitseva kolmisarjainen (lv. 2017–2018) lukio. Lukio toimii Eurajoen yhteiskoulun kanssa samassa rakennuksessa.
Lukiossa on 212 (lukuvuosi 2017–2018) opiskelijaa ja rehtorina toimii Pasi Rantala (vuodesta 2014, lukuvuoden 2016–2017 ja 2018-2019 virkavapaalla, vs. rehtorina Ilkka Heikkilä). Pasi Rantala jäi sairauseläkkeelle 1.7 2019 ja sivistyslautakunta valitsi Ilkka Heikkilän rehtoriksi 1.8 2020 alkaen
Eurajoen lukio on saanut lukio-oikeudet 19.8.1959 silloiselta Kouluhallitukselta. Lukion rehtoreina ovat toimineet Oskar Antola 1959–1976, Erkki Pertola 1976–1981, Raimo Kukkamäki 1981–2004 ja Matti Kesti 2004–2014.
Eurajoen lukiolla on oma sähköinen San ny! -niminen tiedotuslehti.
Eurajoen lukio tarjoaa opiskelijoilleen ilmaiset matkat, oppikirjat ja tietokoneen pientä korvausta vastaan.
Oppilaskunta ja tutorit toimivat koulussa aktiivisesti.
Koulu tiedottaa tapahtumistaan koulun sivujen, Peda.netin ja Facebookin kautta.
Jeremy Jordan (näyttelijä ja laulaja, 1984)
Jeremy Michael Jordan (s. 20. marraskuuta 1984 Corpus Christi, Texas) on yhdysvaltalainen näyttelijä, laulaja ja tanssija. Musiikillisesti suuntautunut Jordan on näytellyt Broadway-tuotannoissa, elokuvissa ja televisiossa. Hänen roolejaan ovat muun muassa Tony musikaalissa West Side Story ja Jamie elokuvassa The Last Five Years.
Ura
Jeremy Jordan harrasti näyttelemistä ja laulamista jo kouluaikoinaan, ja suuntautui taidealalle. Hän opiskeli musiikkiteatteria Ithaca Collegessa New Yorkissa ja valmistui 2007. Ensimmäisen Broadway-roolinsa Jordan sai 2009 musikaalissa Rock of Ages. Samana vuonna hän näytteli pääroolin, Tonyn, musikaalissa West Side Story.
Vuosina 2011–2012 Jordan näytteli Jack Kellyn roolin musikaalissa Newsies Paper Mill Playhouse -teatterissa New Jerseyssa ja Nederlander Theatressa Broadwaylla. Rooli oli sekä kaupallinen että taiteellinen menestys.
Valkokankailla Jordan debytoi 2012 musiikkipitoisessa draamakomediassa Soul-siskot. Vuonna 2014 hänellä oli päärooli musiikillisessa romanttisessa komediassa The Last Five Years vastanäyttelijänään Anna Kendrick. Vuonna 2019 Jordan teki näyttämöltä tutun Paulin roolin draamaelokuvassa American Son. Pääroolien ketjua jatkaa Neil Bogartin rooli elämäkertaelokuvassa Spinning Gold.
Jordanin useista televisiorooleista mainittavia ovat pääosa musiikillisessa draamasarjassa Smash (2012–2013) ja keskeinen osa supersankaridraamassa Supergirl, jota on tehty vuodesta 2015.
Polyandria
Polyandria on harvinainen moniavioisuuden muoto, jossa naisella on samanaikaisesti kaksi tai useampi aviomiestä. Polyandriaa on esiintynyt noin puolessa prosentissa maailman kulttuureista. Eräitä esimerkkejä ovat Intian todat ja nairit sekä marquesaslaiset ja tiibetiläiset.
Polyandrisessa avioliitossa naisen aviomiehet ovat yleensä veljeksiä keskenään. Polyandrian takana olevat syyt ovat usein taloudellisia eivätkä seksuaalisia tai asemaan liittyviä. Polyandria liittyy äärimmäiseen köyhyyteen, eikä se ole erityisen arvostettua. Sitä esiintyy kulttuureissa, joissa tyttölapsia surmataan, ja miehiä on siksi enemmän kuin naisia. Tähän poikkeus on Tiibet, missä on paljon naimattomia naisia. Tiibetissä polyandriaa harjoitetaan suvun maiden pitämiseksi yhtenäisinä.
Naisilla ei polyandriassa ole yleensä sananvaltaa miestensä valinnassa. Jos naisen aviomiehellä on veljiä, nainen on naimisissa heidänkin kanssaan. Naisen jokaisella miehellä on periaatteessa yhtäläinen seksuaalinen oikeus vaimoonsa. Miehet saavat erota vaimostaan ja ottaa toisen vaimon, toisin kuin vaimot monivaimoisissa kulttureissa. Polyandrinen suhde kuitenkin heikentää jokaisen aviomiehen suvunjatkamismahdollisuuksia ja toisaalta parantaa vaimon suvunjatkamismahdollisuuksia.
Kaikissa polyandriaa harjoittavissa kulttuureissa suvaitaan myös yksiavioisuutta ja monivaimoisuutta. Kun elinolot paranevat, polyandria yleensä vähenee.
Esko Lähtevänoja
Esko Johannes Lähtevänoja (s. 14. toukokuuta 1953 Utajärvi) on entinen suomalainen maastohiihtäjä, joka kilpaili 1970-luvulla. Seuratasolla hän edusti Utajärven Urheilijoita.
Lähtevänoja oli voittamassa hopeamitalia Suomelle 4 × 10 kilometrin viestissä hiihdon MM-kilpailuissa Lahdessa vuonna 1978. Suomen joukkueessa hiihtivät Lähtevänojan lisäksi Juha Mieto, Pertti Teurajärvi ja Matti Pitkänen.
Hänen suksensa ja MM-mitalinsa ovat esillä opastuskeskus Supassa, Rokualla.
Johannes Heesters
Johan Marius Nicolaas ”Johannes” Heesters (5. joulukuuta 1903 Amersfoort, Alankomaat – 24. joulukuuta 2011 Starnberg, Saksa) oli alankomaalainen näyttelijä, laulaja ja viihdetaiteilija. Hän loi yli 90-vuotisen uran etupäässä saksankielisissä maissa.
Avon (Deux-Sèvres)
Avon on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin itäpuolella. Kunnan pinta-ala on 12,5 neliökilometriä ja siellä on arviolta 68 asukasta (vuonna 2016).
Johannes Heesters
Elämä ja ura
Saksassa Heesters esiintyi useissa näytelmissä, elokuvissa ja musikaaleissa. Parhaiten hänet tunnetaan Franz Lehárin operetista Iloinen leski, jonka kreivi Danilon roolin hän esitti yli 1 600 kertaa. Heesters oli kansallissosialistien suosikkiesiintyjiä ja esiintyi kohottamassa sotilaiden mielialaa toisen maailmansodan aikana. Hän konsertoi myös todennäköisesti SS-sotilaille Dachaun keskitysleirillä.
Heestersiä ei syytetty sodan jälkeen mistään, ja häntä pidettiin vain yhtenä artistina, joka oli valmis esiintymään myös natseille. Kotimaassaan Alankomaissa, joka oli toisen maailmansodan aikana Saksan valloittamana, Heesters sai ristiriitaisen maineen. Vuonna 1964 hänet buuattiin lavalta Amsterdamissa, kun hän näytteli Sound of Musicissa natseja vihaavaa kapteeni Von Trappia. Seuraavan kerran hän esiintyi Alankomaissa kotikaupungissaan Amersfoortissa 2008. Esitys sai aikaan protesteja, mutta Heesters palkittiin suosionosoituksilla.
SEK
SEK tarkoittaa muun muassa seuraavia:
Sek voi tarkoittaa:
Antti Sinkko
Antti Sinkko (1806 Ristiina – 21. huhtikuuta 1870 Ristiina) oli suomalainen maanviljelijä, kirkonisäntä ja valtiopäivämies.
Ristiinan Sattilasta kotoisin ollut talollinen Sinkko oli talonpoikaissäädyssä Juvan tuomiokunnan edustaja valtiopäivillä  1863–1864. Hän oli toimitusvaliokunnan varajäsen. Sinkko vastusti valtiopäivillä kansakoulujen perustamista säästäväisyyssyistä.
Edvard Grönroos
Edvard Grönroos (14. helmikuuta 1842 Pori – 13. helmikuuta 1928 Helsinki) oli suomalainen maanviljelijä ja valtiopäivämies.
Grönroosin vanhemmat olivat Matts Matts Grönroos (Barnår) ja Sofia Ulrica Walin ja puoliso vuodesta 1884 Hilda Alexandra Hidén. Grönroos kävi maanviljelyskoulun ja oli vuodesta 1871 Viipurin läänin kynnönneuvoja, kunnes ryhtyi maanviljelijäksi. Pisimpään hän toimi Filppulan tilalla Heinjoella. Grönroos oli talonpoikaissäädyssä Lappeen tuomiokunnan edustaja valtiopäivillä 1888, joilla hän kuului lakivaliokuntaan ja yksityiseen valitusvaliokuntaan. Valtiopäivillä Grundström osallistui anomukseen Mustialan maanviljelysopiston ja Haminan kadettikoulun opetuskielen muuttamiseen suomeksi. Lappeen kuntakokouksen esimies Grönroos oli 1884–1886. Hän osallistui myös Heinjoen kunnalliselämään ja teki lahjoituksia sekä Heinjoen seurakunnalle että kunnalle. Grönroos sai maanviljelysneuvoksen arvonimen vuonna 1905.
Sydney International
Historia
NSW Openin malli muotoutui vuonna 1985, kun siirtokuntien viranomaiset päättivät, että oli tarve löytää jokaisen siirtokunnan parhaat tenniksenpelaajat ja käyttää turnausta auttamaan Australaasian Davis Cup -joukkueen valinnassa, mutta ensimmäinen kerta kun turnaus pelattiin pysyvänä vuotuisena tapahtumana oli vuonna 1935. Vuosina 1970-1989 se oli osa Grand Prix -kiertuetta, ja vuosina 1970-1971 se oli Grand Prix Championship Series -turnaus.